**HÄMÄLÄIS-OSAKUNNAN HALLITUKSEN KOKOUKSEN 3/2022 PÖYTÄKIRJA**

**Aika: 8.2.2022 klo 18.15**

**Paikka: Hämäläis-Osakunnan 5. krs, Sillanpää / Zoom-etäyhteys**

**Läsnä:**

Taneli Laine kuraattori

Alexia Mikkola hallituksen jäsen

Antonina Peltola hallituksen jäsen

Elisa Troberg hallituksen jäsen

Joel Heikkilä hallituksen jäsen

Jonna Rinne hallituksen jäsen

Ville Hänninen hallituksen jäsen

Aave Naakkanen toiminnanohjaaja

Benjamin Lamberg sihteeri

Iida Silfverhuth taloudenhoitaja

**Poissa:**

Eero Taipale

**Pöytäkirja**

1. **Kokouksen avaaminen**

Kuraattori Taneli Lainen avasi kokouksen ajassa 18.17.

1. **Kokouksen päätösvaltaisuus**

Todettiin kokous osakunnan sääntöjen mukaisesti koolle kutsutuksi, sillä sihteeri oli kutsunut sen sähköpostitse (liite 1) koolle kolme vuorokautta aikaisemmin, ja päätösvaltaiseksi, sillä kokouksessa oli läsnä kuraattori ja vähintään neljä hallituksen varsinaista jäsentä.

1. **Työjärjestys**

Hyväksyttiin esityslista (liite 2) sellaisenaan kokouksen työjärjestykseksi.

1. **Ilmoitusasiat**

Ilveshiihdon ilmoittautuminen meni täyteen ja hiihto pystytään järjestämään suunnitellusti.

1. **Tehdyt edustusvierailut**

Ei tehtyjä edustusvierailuja.

1. **Toiminnanohjaajan asiat**

Osakunnan toimintasuunnitelman kirjoittaminen on aloitettu, mutta se ei tule valmistumaan ennen kuin kerhot saavat omansa toimitettua. Tämän vuoksi toimintasuunnitelman valmistuminen viivästyy.

Toiminnanohjaaja on yhdessä huoneistomestarin kanssa alkanut tällä viikolla päivittämään ensiaputavaroita ja hankkinut yhden sammutuspeitteen lisää. Hallituksen jäsenet ovat tervetulleita esteettömyystyöryhmään. Tavoitteena saada ajankohtainen kuvaus osakunnan esteellisyydestä.

Virkailijaposti lähetetään jatkossa kuun alussa osakunnan virkailijoille koontina tulevan kuun ajankohtaisista asioista. Kaikki viisi virkailijakoulutusta on pidetty, yksi näistä etänä. Virkailijat ovat osallistuneet koulutuksiin aktiivisesti. Melkein kaikki virkailijat ovat hakeneet magneettiavaimen itselleen.

Toiminnanohjaaja on aloittanut virkailijan käsikirjan kirjoittamisen. Tavoitteena on saada käsikirja valmiiksi kevään aikana, viimeistään kesällä. Virkailijan käsikirjasta on tarkoitus koostaa yleinen hakuteos liittyen virkailijuuteen.

Valokuitukaapelin asennus on viimein alkanut. Kaapeli asennetaan osakunnan ja kirjaston välille Tämä tarkoittaa osakunnan netin nopeutumista. Huoneistomestari pitää metsurin kaapin siivoustalkoot tilavaliokunnan kanssa lähitulevaisuudessa. Osakunnan hissi pitää tarkastaa tänä vuonna.

Savolaisen Osakunnan Soitannollinen Seura (SOSSU) on alustavasti tiedustellut väistötiloja Uuden ylioppilastalon remontin ajaksi. Heidät voitaisiin mahdollisesti ottaa kesällä SatOn tilalle olettaen, että heidän remontti valmistuu ajoissa. Pohdittiin miten SOSSUn mahdollinen vierailu vaikuttaisi osakunnan kesän toimintaan, tilojen valvomiseen ja kuluihin. Kuraattori nosti esiin myös mahdollisen vierailun roolin ennakkotapauksena. Hallitus pohti myös, että mihin vierailijoiden tavarat säilöttäisiin.

1. **Taloudenhoitajan asiat**

Toimiston tulostimeen on hankittu taas lisää mustetta, ja liisauksen kilpailutus ajoitetaan syksylle.

1. **Saapunut posti**

Ei ollut saapunutta postia.

1. **Saapuneet kutsut**

**a. Finnfesten (Liite 3)**

Kutstu on ohjattu ulkoasiainvaliokunnalle

1. **Kerhojen ja valiokuntien kuulumiset**

HOLlilla on menossa koelaulut. HOT on aloittanut toiminnan. HOSsilla on harjoituksia maanantaisin. HOResin pienoispistoolivuorot ovat olleet täynnä. Taidekerhon maanantaiset tapaamiset ovat olleet suosittuja. Maanantailenkkiä uudistetaan ja HOPS panee sahtia Hämäläisiin pitoihin. Äijäkerho pitää perinteisen superbowl-katsomon 13.2. su-ma välisenä yönä. Juhlavaliokunta on tehtäviinsä perehdytetty.

Valiokuntien toiminta vaikuttaa lähteneen hyvin käyntiin ohjelmavaliokuntaa lukuunottamatta, jossa kukaan ei ole osannut luoda whatsapp-ryhmää.

1. **Ulkojäsenhakemukset**

**a. X (Liite 4)**

Päätettiin hyväksyä X ulkojäseneksi, sillä hänellä on sukujuuria Hämeessä.

1. **Tilahakemukset**

**a. Y (Liite 5)**

Päätettiin hyväksyä tilahakemus. Osakunnan tilat ovat auki lukuunottamatta osakuntabaaria.

1. **Määrärahahakemukset**

**a. Z (Liite 6)**

Kuraattori esitteli Z määrärahahakemuksen ja perustelut (Liite 7).

Hallitus päätti hylätä Z määrärahahakemuksen. Todettiin että kuraattori on hakijaan yhteydessä

1. **Hämäläisten pitojen kutsuvieraslista (Liite 8)**

Kuraattori esitteli juhlamestareiden esityksen Hämäläisten pitojen kutsuvieraista. Täydennettiin kutsuvieraisiin toinen isäntä. Lisäksi päätettiin ulottaa kutsu myös ylioppilaskuntiin HYY, AYY ja TaiO, sekä Maanpuolustuskorkeakoulun oppilaskunnalle, Merikadetit ry:lle ja Kadettitoverikunnalle. Kuraattori lupasi toimittaa juhlamestareille nimilistan Hämäläisten ylioppilassäätiöstä kutsuttavista.

Päätettiin hyväksyä pitojen kutsuvieraslista muutoksin.

1. **Kiinteistöosakeyhtiöiden hallituspaikat**

**a. Maapadontie 7**

Valittiin Hänninen kiinteistöosakeyhtiön hallitukseen

**b. Kämnerintie 7**

Valittiin Heikkilä kiinteistöosakeyhtiön hallitukseen

**c. Kämnerintie 4**

Valittiin Rinne kiinteistöosakeyhtiön hallitukseen

**d. Palovartijantie 13-17**

Valittiin Mikkola kiinteistöosakeyhtiön hallitukseen

1. **Yhteyshenkilöiden eli hallitusvastaavien nimeäminen kerhoihin ja valiokuntiin**

Pöydältä edellisestä kokouksesta

Hallituksen jäsenet ovat esittäneet toivomuksensa hallitusvastaavuuksista kerhoihin ja valiokuntiin. Valittiin hallituksen jäsenet hallitusvastaaviksi seuraaviin kerhoihin ja valiokuntiin:

Mikkola: Viestintävaliokunta, HOS, Snookerho

Peltola: Ohjelmavaliokunta, Luontokerho, Ompelukerho, Panoseura

Taipale: Fuksivaliokunta, HOREs, Äijäkerho

Troberg: Tilavaliokunta, Kokkikerho, Pelikerho, Lynces Academici

Heikkilä: Juristikerho, Mimmikerho, Popklubben, Raskaan musiikiin nautiskelijat

Rinne: Ulkoasiainvaliokunta, Boheemikerho, HOL, Viiniseura

Hänninen: Juhlavaliokunta, HOT, Taidekerho

1. **Hallituksen tavoitteet vuodelle 2022**

Pöydältä edellisestä kokouksesta.

Hallitus asetti tavoitteeksi yhteisöllisyyden lisäämisen osakunnalla. Pyritään lisäämään hallituksen lähestyttävyyttä. Lähetetään hallituksen päätösluettelot osakunnan viestintäkanaviin ja pyritään tekemään hallituksen jäsenistä näkyvämpiä osakuntalaisille. Lisäksi hallitus asetti tavoitteeksi laulukirjan uudistamistyön jatkamisen.

1. **Ilvesviesti**

Pöydättiin Ilvesviestin käsittely.

1. **Muut esille tulevat asiat**

Käsiteltiin A kuititon kulukorvaus (Liite 9). Kulun määrä on 117,90€. Taloudenhoitaja huomautti, että jatkossa kuitittomat kulukorvaukset tulisi käsitellä samalla tilikaudella, jolla ne on hankittu.

Hyväksyttiin kulukorvaus.

Hänninnen kertoi, että viime vuonna naapurista on tullut meluvalituksia. Punaisesta Myllystä ja tupakkapaikalta kuuluvan metelin lisäksi Punaisen Myllyn valot näkyvät naapuriin, minkä perusteella ääni on osakunnalle paikallistettavissa. Tämän vuoksi olisi toivottavaa, että Myllyyn hankitaan pimentävät rullaverhot.

Pohdittiin hallituksen tarvetta virkailijakoulutukselle. Toiminnanohjaaja pitää lyhyen koulutuksen kokouksen jälkeen.

Kuraattori ilmoitti, että hallituksenvaihtokaronkka järjestetään 26.2.

Taloudenhoitaja muistutti, että kerhojen ja valiokuntien kevätkokoukset on pidettävä ajallaan.

1. **Seuraava kokous**

Seuraava hallituksen kokous pidetään 22.2. klo 18 Sillanpäässä.

Kahviministeriksi ilmoittautui Peltola.

1. **Kokouksen päättäminen**

Kuraattori päätti kokouksen klo 20.00.

Tämän pöytäkirjan vakuudeksi Helsingissä, Hämäläisten talossa 24.2.2022.